**Lp Annabell Carina Katalsepp**

**Konkurentsiamet**

**Registrikood 70000303**

**Tatari 38/ 10134 Tallinn**

**info@konkurentsiamet.ee**

 /kuupäev digiallkirjas/

Vastus 09.04.2025 Meeldetuletus. Tagasiside Konkurentsiameti soovituste täitmise kohta. nr 5-1/24-0001-040-40

Ignitis Eesti OÜ (edaspidi Ignitis) annab käesolevaga tagasiside Konkurentsiameti 10.02.2025 soovituste täitmise kohta seoses „soovitustega laadimispunktide käitajatele“ (p 5.4).

**1. Informatsiooni kättesaadavus turuosalistele**

Ignitis on enda prioriteediks võtnud olla tarbijatele läbipaistev ja igas mõttes tagada tarbija informeeritus. Lisaks kõikidele teenuse kasutamise tingimustele (hind, võimsused, kasutusjuhendid jne) pakub Ignitis tarbijatele kogu võimalikku saadaolevat infot ka selle kohta, milline on maksimaalne võimalik ja tegelik laadimiskiirus ning millised on tegurid, mis seda mõjutavad. Siinkohal peab Ignitis märkima, et kuna laadimisvõimsuse ja kiiruse mõjutajateks saavad olla mitmed tegurid, nagu näiteks aku soojus, auto võimsus, dünaamiline laadimisjuhtimine jmt, ei ole reaalselt võimalik väga täpselt kõikide tegurite mõju ette prognoosida. Ignitis on ainsana Eestis avaldanud elektrisõidukite andmebaasi [Elektriauto laadimise parameetrid - Ignitis ON](https://ignitison.ee/elektriautod) , et tarbijal oleks võimalik enda sõiduki parameetrite kohta infot saada. Mobiilirakenduses on olemas sektsioon „sageli küsitud küsimused“, mis samuti käsitlevad ka laadimiskiirust puudutavaid küsimusi. Informatsiooni kaasajastamine ja veelgi parem kättesaadavus on Ignitise jaoks pidevalt analüüsimisel ja täiustamisel olev protsess.

**2. Korrapõhiste maksevõimaluste valikute laiendamine**

Laadimisteenuse eest tasumine peab olema võimalik korrapõhiselt maksekaardiga, omamata nutiseadmeid või mobiilirakendusi. — Tarbija peab saama laadimisteenuse eest tasumisel valida eri maksevõimaluste vahel.

Tänase päeva seisuga on Ignitise laadijates laadimisel võimalik tasuda kliendi pangakaardiga seotud mobiilirakendusega või RFID-ga (Ignitis ON kontoga seotud kiip). Kiipi saab kasutada juhul, kui puudub ligipääs mobiiltelefonile või mobiilirakendusele.

Äriklientidele on võimaldatud tasumine igakuise arve alusel.

Ainult pangakaardiga tasumise lahendus ei ole tänase päeva seisuga veel võimalik, kuna selle testimise periood on olnud väga pikk, kuid selleks lahenduseks on tehtud pikalt ettevalmistusi ning kõikide eelduste järgi käesoleva aasta juunist on esimene selline makseterminaliga laadimispost tarbijatele kättesaadav.

**3. Ettevõtja äritegevuse konkurentsimõju hindamine**

Ignitis ei ole tugevat turupositsiooni omav ettevõtja vaid on alles turule sisenev. Sellele vaatamata jälgib Ignitis rangelt, et ei käituks konkurentsi kahjustavalt.

Ignitis ei rakenda enda klientidele toodete ja teenuste sidumist ega teisi agressiivseid taktikaid enda teenuse müügil. Kliendil on lihtne igal ajal teenusest loobuda ning teenust uuesti kasutama hakata.

Ignitis ei rakenda asukohapartneritega eksklusiivkokkuleppeid, ehk lepingutes ei ole sätteid, mis välistaksid, takistaksid või piiraksid teiste operaatorite tegutsemist samal või piirneval kinnisasjal.

Lugupidamisega

Maarja Radziwill

/allkirjastatud digitaalselt/

Ignitis Eesti OÜ

Registrikood 12433862

Narva mnt 5, Tallinn